b"\n_START_ARTICLE_\nTetricus I\n_START_SECTION_\nLiv og virke\n_START_PARAGRAPH_\nTetricus var en senator fra en adelsfamilie av gallisk opphav. Han ble utnevnt til en administrativ posisjon som praeses provinci\xc3\xa6 (provinsguvern\xc3\xb8r) av Gallia Aquitania i 270, en posisjon han fortsatt hadde da mordet p\xc3\xa5 Victorinus ble annonsert tidlig i 271._NEWLINE_Victorinus' mor, Victoria, lokalisert ved Colonia Claudia Ara Agrippinensium, greide \xc3\xa5 holde kontroll p\xc3\xa5 den politiske situasjonen etter hennes s\xc3\xb8nns d\xc3\xb8d; via hennes innflytelse (og med store mengder penger), bestakk hun h\xc3\xa6ren til \xc3\xa5 erkl\xc3\xa6re den frav\xc3\xa6rende Tetricus som keiser. Tetricus aksepterte h\xc3\xa6rens nominasjon og tok keiserens purpurkappe i Burdigala i Gallia._NEWLINE_Tetricus reiste fra Burdigala og var p\xc3\xa5 vei til Augusta Treverorum da han ble n\xc3\xb8dt til \xc3\xa5 avverge angrep fra germanske stammer som dro fordel av forvirringen og uroen i kj\xc3\xb8lvannet av Victorinus' d\xc3\xb8d og invaderte Gallia. Ved slutten av 271 hadde Tetricus gjort Augusta Treverorum, som l\xc3\xa5 n\xc3\xa6r den kritiske grensen ved Rhinen, til sin hovedstad, og hadde feiret en Victoria Germanica, men ble igjen utkalt i 272 for \xc3\xa5 ta seg av et nytt fiendtlig streiftokt som hadde n\xc3\xa5dd elven Loire. De fortsatte invasjonene langs Rhinen og langs kystene tvang Tetricus til \xc3\xa5 oppgi grensefestningene og trekke troppene tilbake for \xc3\xa5 forsvare det indre av Gallia._NEWLINE_Til tross for disse vanskelighetene med de germanske invasjonene ble Tetricus anerkjent som keiser over hele Britannia og det meste av Gallia, bortsett fra Narbonensis hvor Placidianus hadde krevd en del territorier under Claudius II Gothicus. Selv om Tetricus ikke gjorde noen fors\xc3\xb8k p\xc3\xa5 \xc3\xa5 utvide sitt rike, benyttet han en del tid og ressurser p\xc3\xa5 \xc3\xa5 ta tilbake en del provinser som hadde blitt gjenerobret av Romerriket, blant annet s\xc3\xb8r\xc3\xb8stlige Aquitania og de vestlige delene av Narbonensis. Hans styre var ustabilt ved at enkelte omr\xc3\xa5der erkl\xc3\xa6rte deres allianse med den romerske keiseren Aurelianus, blant annet byen Argentoratum i 272._NEWLINE_Det var for \xc3\xa5 sikre sin innlandsst\xc3\xb8tte at Tetricus til sist \xc3\xa5 utnevne sin s\xc3\xb8nn Tetricus II som c\xc3\xa6sar en gang i 273, etter \xc3\xa5 ha feiret sitt andre \xc3\xa5r som konsul den 1. januar 273. Det gjorde lite for \xc3\xa5 styrke hans styre da Faustinus, provinsguvern\xc3\xb8r av Gallia Belgica, gjorde oppr\xc3\xb8r i slutten av 273 eller begynnelsen av 274. Disse vanskelighetene ble enda verre i midten av 273 da keiser Aurelianus hadde bestemt seg for \xc3\xa5 gjenerobre de vestlige provinsene av Romerriket etter at han hadde v\xc3\xa6rt seierrik i \xc3\xb8st. I forberedelse av dette feiret Tetricus og hans s\xc3\xb8nn deres felles embete den 1. januar 274 f\xc3\xb8r de marsjerte s\xc3\xb8rover fra hovedstaden Augusta Treverorum for \xc3\xa5 m\xc3\xb8te Aurelianus som avanserte inn i Gallia._NEWLINE_ _NEWLINE_Det avgj\xc3\xb8rende slaget skjedde i n\xc3\xa6rheten av Ch\xc3\xa2lons-sur-Marne i slutten av februar 274 hvor Tetricus\xe2\x80\x99 h\xc3\xa6r ble sl\xc3\xa5tt i sm\xc3\xa5biter i en hendelse husket som \xc2\xabden katalauniske katastrofe\xc2\xbb. Ved mars 274 hadde b\xc3\xa5de Tetricus og hans s\xc3\xb8nn overgitt seg til Aurelianus. Senere keiserpropaganda hevdet at Tetricus hadde inng\xc3\xa5tt en avtale med Aurelianus om \xc3\xa5 overgi seg, men latt h\xc3\xa6ren likevel utkjempe slaget for \xc3\xa6rens skyld. Det ble hevdet at Tetricus siterte Vergil i sitt brev til Aurelianus: eripe me his, invicte, malis (\xc2\xabredd meg, o ubeseirede, fra disse vanskeligheter\xc2\xbb)._NEWLINE_I henhold til litter\xc3\xa6re kilder, etter \xc3\xa5 ha blitt vist fram som trofeer i Aurelianus' triumftog i Roma, ble livene til Tetricus og hans s\xc3\xb8nn spart av Aurelianus. Tetricus ble gitt tittelen corrector Lucaniae et Bruttiorum, det vil si guvern\xc3\xb8r for en s\xc3\xb8rlig region av Italia. Tetricus d\xc3\xb8de ved en ukjent dato i Italia. Han er listet som en av Romas tretti tyranner i det hovedsakelige up\xc3\xa5litelige historieverket Historia Augusta.\n_START_SECTION_\nNumismatikk\n_START_PARAGRAPH_\nTetricus utstedte s\xc3\xb8lvmynter, antoninianii, og disse ble de mest imiterte prototypene som ble imitert av germansk samfunn p\xc3\xa5 De britiske \xc3\xb8yer og i nordvestlige Europa, s\xc3\xa5kalte barbarous radiate, av romerske mynter."